AGBEMEŊUTINYA
Domenyinu Si Li Dzidzime Adre Sɔŋ Ye Nye Esia
Amewo gblɔna be meɖi fofonye ŋutɔ. Wogblɔna be mexɔ ale si menɔa tsitrenu kple ale si menɔa anyii, nye ŋkuwo kple nye nukokoedoname katã tso egbɔ. Ke hã mexɔ nu bubu aɖe hã tso egbɔ—eyae nye domenyinu aɖe si ŋu míafe fomea fe dzidzime adreawo katã de asixɔxɔe ŋutɔ. Na maɖe eme.
Wodzi Tɔgbuigã Thomas (1) * Williams, si nye míafe fome bliboa fe dzidzime gbãtɔ le January 20, 1815 dzi, le Horncastle, England. Ƒe eve megbe la, dadaa ku, eya ta eya kple nɔvia etɔ̃awo dzi kpɔkpɔ va tsi wo fofo, John Williams, ɖeɖe dzi. John fia atikpakpadɔ Thomas, gake Thomas ya fe dzi va ku ɖe dɔ bubu aɖe ŋu.
Ɣemaɣi la, mawusubɔsubɔ fe dzo yeye aɖe ɖo amewo me le England katã. Gbefãɖela John Wesley do le England Sɔlemehaa me yi ɖaɖo Metodist Habɔbɔ, si nye fufofo si te gbe ɖe ɖokuisi Biblia-sɔsrɔ̃ kple nya nyui gbɔgblɔ dzi. Wesley fe nufiafiawo kaka kabakaba abe dzo dzeave ene, eye Williams fomea hã lé efe nufiafiawo me ɖe asi sesĩe. Tɔgbuigã Thomas va zu Wesley fe mawunyakakala, eye wòtsɔ eɖokui na faa be yeayi mawunyadɔgbe le Anyiehe Pasifik nutoa me. Eya ta le July 1840 me la, eya kple srɔ̃a, Mary, (2) si wòɖe teti koe nye ema la ʋu yi Lakeba Ƒukpo, * si nye fukpo sue si dzi dzotowo le, afi si amelãɖulawo nɔ la dzi, le Fiji.
WONƆ AMELÃÐULAWO DOME
Esi mía tɔgbuigã Thomas kple Mary ʋu yi Fiji la, woto kuxi sesẽwo me le wofe fe gbãtɔawo me. Wowɔa dɔ gafofo geɖe le nɔnɔme madeamedziwo me kple ŋdɔ si vena ganagana la gbe. Wokpɔ nu dziŋɔ siwo nye dukɔmeviʋawɔwɔ, vemiamia na ahosiwo woaku, vidzĩwo wuwu kple amelãɖuɖu hã tefe, eye zi geɖe la, nutoa me tɔwo mekpɔa dzidzɔ ɖe wofe gbedeasia ŋu o. Mary kple viaŋutsu gbãtɔ, John, va dze dɔ vevie eye woku kloe. Le fe 1843 me la, Tɔgbuigã Thomas ŋlɔ ɖe efe nuŋlɔɖigbalẽ me be: “Nye dzi lólo le menye. . . . Dzi ɖe le fonye kloe.” Ke hã eya kple Mary woku kutri vevie, eye wofe Yehowa Mawu dzi xɔse lé wo ɖe te.
Le ɣeyiɣi mawo me la, Tɔgbuigã Thomas wɔ atikpakpa fe aɖaŋu si wòsrɔ̃ le fofoa gbɔ la ŋu dɔ nyuie hetu Europatɔwo fe afe gbãtɔ ɖe Fiji. Etrɔ asi le afea fe gɔmeɖoanyia ŋu ale gbegbe be ya fona toa xɔa me nyuie, eye edo atsyã bubuwo na afea, si wɔe be wòdzro Fijitɔ geɖewo. Do ŋgɔ teti na afea nu wuwu la, Mary dzi viaŋutsu evelia, si ŋkɔe nye Thomas Whitton (3) Williams, eyae nye míafe fomea fe dzidzime evelia.
Le fe 1843 me la, Tɔgbuigã Thomas hã kpe asi ɖe eŋu woɖe Yohanes fe Nyanyuigbalẽa gɔme ɖe Fijigbe me; ekpɔe be dɔa menɔ bɔbɔe kura o. * Ke hã dzɔdzɔmeŋutete aɖe nɔ esi si na wòtea ŋu dea dzesi nyatakaka veviwo to ŋkuléleɖenuŋu me. Eŋlɔ nu siwo ŋu wòke ɖo le efe numekukuwo me ɖe efe agbalẽ si nye Fiji Kple Fijitɔwo (Ƒe 1858 Tɔ) (si le Eŋlisigbe me) la me; enye agbalẽ nyui aɖe si fo nu tso ale si Fijitɔwo nɔ agbe le fe alafa 19 lia me ŋu.
Esi Tɔgbuigã Thomas wɔ dɔ sesẽ kutrikukutɔe le Fiji fe 13 sɔŋ ta la, efe lãme va gblẽ mlɔeba, eye wòʋu kple efe fomea yi Australia. Tɔgbuigã Thomas wɔ dɔ abe subɔsubɔhakplɔla xɔŋkɔ aɖe ene fe geɖe, eye wòku le Ballarat, Victoria, le fe 1891 me.
“SIKA” LE ƔETOÐOƑE
Le fe 1883 me la, Tɔgbui Thomas Whitton Williams kple srɔ̃a, Phoebe, (4) kpakple wo vi sueawo ʋu yi Perth, Ɣetoɖofe Australia. Ɣemaɣi la, wo viŋutsu tsitsitɔ evelia, Arthur Bakewell (5) Williams, si nye dzidzime etɔ̃lia la, xɔ fe asieke.
Esi Tɔgbui Arthur Bakewell xɔ fe 22 la, eyi ɖadi kesinɔnu le Kalgoorlie, si nye du si me sika bɔ ɖo amewo va nɔ kukum la me; du sia nɔ Perth fe ɣedzefe gome, abe kilometa 600 ene. Esi wònɔ afi ma la, exlẽ Yehowa Ðasefo, siwo woyɔna ɣemaɣi be Biblia Nusrɔ̃viwo la fe agbalẽ aɖewo. Eye ewɔ ɖoɖo be woanɔ Zion’s Watch Tower magazinea ɖom ɖe ye ɣleti sia ɣleti. Esi nu si Tɔgbui Arthur Bakewell nɔ xexlẽm la do dzidzɔ nɛ ŋutɔ ta la, ete nufofo tso gɔmesese yeye si su esi ŋu na ame bubuwo, eye wofoa fu srɔ̃a Biblia hã. Gɔmedzedze nyaŋui mae keke ta va zu dɔ gã si wɔm Yehowa Ðasefowo le le Ɣetoɖofe Australia egbea.
Tɔgbui Arthur Bakewell fo nu tso nu si srɔ̃m wònɔ ŋu na efe fometɔwo hã. Fofoa, Thomas Whitton, hã kpe asi ɖe Biblia Nusrɔ̃viwo fe fufofo si Tɔgbui Arthur ɖo la ŋu hafi ku le ɣeyiɣi kpui aɖe megbe. Dadaa, Phoebe, kple nɔvianyɔnu siwo ŋkɔe nye, Violet kple Mary, hã va zu Biblia Nusrɔ̃viwo. Violet zu nyanyuigblɔla mɔɖela, si fia be, etsɔ gbefãɖeɖe nya nyuia wɔ efe agbemedɔe. Tɔgbui Arthur Bakewell gblɔ tso eŋu be eyae nye “mɔɖela bibi dovevienu si me dzo nɔ wu ɖe sia ɖe le Ɣetoɖofe Australia.” Anɔ eme be Tɔgbui Arthur Bakewell ɖe ami ɖe efe nyaa ya, ke hã Violet fe dzonɔamemea kpɔ ŋusẽ gã aɖe ɖe Williams fomea fe dzidzime siwo va ɖe wo yome la dzi.
Ɣeyiɣi aɖe megbe la, Tɔgbui Arthur Bakewell ɖe srɔ̃ heʋu yi Donnybrook, si nye du si me wodea atikutsetsegble le, le Ɣetoɖofe Australia fe anyieheɣetoɖofe gome. Wona ŋkɔ mía tɔgbui le afi ma be “Amegã Ƒe 1914!” le esi wòɖea gbefã dzonɔamemetɔe be Biblia fe nyagblɔɖiwo ava eme le fe ma me ta. * Gake esi Xexemeʋa I fe ati la, wodzudzɔ fewuɖuɖua. Zi geɖe la, Tɔgbui Arthur Bakewell ɖea gbefã na efe asisiwo ne wova nu fle ge le efe fiasea me, eye eɖo Biblia-srɔ̃gbalẽwo hã nyuie ɖe fiasea fe fesre to be amewo nakpɔ. Etsɔ dzesi aɖe hã da ɖe fesrea to, si gblɔ be, ame sia ame si ate ŋu aɖe eme be Mawuɖekaetɔ̃ fe nufiafiaa nye nyatefe la, yeaxe pounde 100 nɛ, elabena Tɔgbui Arthur Bakewell lé fu nufiafia ma si mewɔ ɖeka kple Ŋɔŋlɔawo o la vevie. Ke hã ame aɖeke mexɔ ga ma kpɔ o.
Williams fomea fe afe me va zu Biblia-srɔ̃fe kple Donnybrook hamea fe fufofe. Ɣeyiɣi aɖe megbe la, Tɔgbui Arthur Bakewell tu Fiaɖufe Akpata alo kpekpewɔfe aɖe, ɖe dugã la me—eyae nye gbãtɔ si wotu ɖe Ɣetoɖofe Australia. Esi wòxɔ fe 70 kple edzivɔ la, edoa kotu heblaa kɔla ɖe edzi, eye wòdoa efe sɔ tsitsi si wòyɔna be Doll la yia kpuife kple didifewo ɖaɖea gbefã le Donnybrook nutoa fe akpa ɖe sia ɖe.
Tɔgbui Arthur Bakewell, si nye ame fatu kple bubume, si doa vevie nu ŋutɔ la fe kpɔɖeŋua kpɔ ŋusẽ gã aɖe ɖe viawo dzi. Vianyɔnu Florence (6) subɔ abe dutanyanyuigblɔla ene le India. Viaŋutsu siwo ŋkɔe nye, Arthur Lindsay (7) kple Thomas, hã subɔ abe hamemetsitsiwo ene fe geɖe, abe wo fofo ke ene.
ATƆTƆŊUTI VIVI SI WOYƆNA BE LADY WILLIAMS
Amewo nya Tɔgbui Arthur Lindsay Williams, si nye dzidzime enelia, ɖe efe dɔmenyonyo ta, eye wolɔ̃e ŋutɔ. Ekpɔa vovo ɖe amewo ŋu hedea bubu wo ŋu ɣesiaɣi. Ebi ɖe fíadada me ale gbegbe be eɖu dzi zi 18 sɔŋ le fe 12 me, le atitsotso fe hoʋiʋli si wowɔna le nutoa me la me.
Ke hã medo dzidzɔ na Tɔgbui Arthur Lindsay kura o esi wòkpɔe be ye viŋutsuvi sue si xɔ fe eve ko, si ŋkɔe nye Ronald (8) (dzidzime atɔ̃lia, si dzi fofonye), la ɖe fía ɖe atɔtɔŋutiti sue si le míafe afea xa la dzi. Tɔgbui Ronald dada tsɔ ɖovu bla atia nyuie, eye mlɔeba, eva tse ku vivi si to vovo na ɖe sia ɖe. Wona ŋkɔ atɔtɔŋuti sia be Lady Williams, eye eyae va zu Atɔtɔŋuti Dzĩ Si Kana Fomfom la fomevi siwo ame geɖe nya le xexea me godoo la fe gbãtɔ.
Emegbe la, Tɔgbui Ronald va lé fɔ ɖe dɔ siwo ɖea vi wu la wɔwɔ ŋu. Eya kple Mama wotsɔ wo ɖokuiwo na faa le asi kpem ɖe xɔtudɔwo ŋu le Australia kple Solomon Islands (alo Iles Salomon), eye wole subɔsubɔdɔ sia wɔm fe geɖe enye esia. Togbɔ be esusɔ vie Tɔgbui naxɔ fe 80 fifia hã la, egakpɔtɔ le subɔsubɔm abe hamemetsitsi ene eye wòle asi kpem ɖe Fiaɖufe Akpatawo tutu kple wo dzadzraɖo ŋu le Ɣetoɖofe Australia.
MEDEA ASIXƆXƆ NYE DOMENYINUA ŊU
Esi fofonye Geoffrey (9) (si nye dzidzime adelia) kple danye Janice(10) Williams hã dea asixɔxɔ míafe fomea fe domenyinua ŋu ta la, woku kutri vevie he nɔvinyenyɔnu Katharine (11) kple nye ŋutɔ (12) be míade asixɔxɔ Kristotɔwo fe sewo kple mɔfiamewo ŋu. Eya ta esi mexɔ fe 13 la, metso nya me be masubɔ Yehowa. Le Kristotɔwo fe takpekpe aɖe si míede me la, mese Nɔviŋutsu John E. Barr, si nye Yehowa Ðasefowo fe Dɔdzikpɔha me tɔ la de dzi fo na sɔhɛ siwo le nyaselawo dome be: “Migagblẽ nu xɔasitɔ si le mia si, si nye mɔnukpɔkpɔ si su mía si be míanya Yehowa ahalɔ̃e, la dome o.” Eya ta metsɔ nye agbe ɖe adzɔgbe na Yehowa le zã ma me. Ƒe eve megbe la, medze mɔɖeɖedɔa gɔme.
Egbea, nye kple srɔ̃nye, Chloe, míele dzidzɔ kpɔm le nya nyui gbɔgblɔ dɔ sia me le Tom Price, si nye Ɣetoɖofe Australia fe du saɖeaga, si me wokua tomenu le la me. Míewɔa dɔ ɣeyiɣi aɖe le ŋkekea me ale be míate ŋu akpɔ mía ɖokuiwo dzi le nya nyui gbɔgblɔ dɔa me. Dzinyelawo kple nɔvinyenyɔnu, Katharine kple srɔ̃a, Andrew, hã le mɔɖeɖedɔa wɔm le Port Hedland, si le míafe dziehe gome abe kilometa 420 ene. Eye nye kple Papa míele subɔsubɔm hã abe hamemetsitsiwo ene.
Dzidzime adre sɔŋ ye nye esi va yi la, mía tɔgbuigã Thomas Williams tso nya me be yeasubɔ Yehowa Mawu. Mawudzixɔse kple mawusubɔsubɔ fe domenyinu ma va su nye hã asinye egbea. Mekpɔe be yayra gã aɖee wònye nam be mawusubɔsubɔ fe domenyinu xɔasi sia va su asinye.
^ mm. 5 Xexlẽdzesi siwo le ŋkɔawo gbɔ la wɔ ɖeka kple esiwo dze le fotoawo me.
^ mm. 6 Tsã la, woyɔnɛ be Lakemba Ƒukpo; ele Lau Ƒukpo Ƒofuawo, siwo le Fiji fe ɣedzefe gome la, dome.
^ mm. 10 Mawunyadɔgbedela John Hunt ye ɖe Fijigbe Me Nubabla Yeye, si wota le fe 1847 me, la fe akpa gãtɔ gɔme. Gɔmeɖeɖea ɖe dzesi le esi wozã Mawu fe ŋkɔ, “Jiova,” le Marko 12:36, Luka 20:42 kple Dɔwɔwɔwo 2:34 ta.
^ mm. 16 Kpɔ tanya si nye “1914—Ƒe Ðedzesi Aɖee Wònye le Biblia fe Nyagblɔɖi Me,” si dze le agbalẽ si nye Nuka Tututue Nye Biblia fe Nufiafia? fe megbenyawo me. Yehowa Ðasefowoe tae. Àkpɔe le internet hã dzi le www.jw.org/ee.
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn